Opinberun Tómasar ...

Komst að því í Skrúðgarðinum í hádeginu að Akranes er nafli alheimsins. Rut sem vinnur þar var í flugvélinni frá Tyrklandi sem hlekktist á í lendingu nýlega. Mjög óskemmtileg lífsreynsla, að hennar sögn, þegar vélin skall harkalega niður á völlinn og hélt svo áfram á ofsahraða eftir brautinni. Hún er samt fúlust yfir því að hafa ekki enn fengið allan farangurinn sinn sendan eins og átti að gera strax. Kjötsúpa (arg) var í matinn í Skrúðgarðinum, eitthvað sem hefði átt að gleðja elskuna hann Tomma bílstjóra en Tommi hafði engan tíma til að slafra henni í sig. Allur að koma til, karlinn, eftir leiðindapest sem hefur hrjáð hann í nokkra daga. Hann kennir taílenskum mat, sem hann borðaði fyrir rúmri viku, um veikindin. Man ekki hrollvekjandi lýsingar hans á matnum en ég sagði að hann væri nöldurskjóða. Svona karlar sem taka súrsað, grænleitt slátur úr tunnu fram yfir meinhollar kræsingar frá Asíu. Það kom glampi í augu erfðaprinsins þegar hann heyrði matarlýsingar Tomma, svipaður og þegar hann bað mig um að giftast Jean Claude van Damme um árið. Jamm, kannski langar hann í fornmann sem stjúpföður, kannski fannst honum Tommi bara svona skemmtilegur. Einhver á staðnum fór að tala um kjöt á teini í kjölfarið og þegar Tommi sagðist alveg vera til í eitthvað slíkt á meðan það væri íslenskt lambakjöt kom í ljós að þetta er uppnefni á súludansmeyjum. Þá veit maður hvernig Tommi er ...

Umhverfisstofnun Akranesborgar sendi mig í klippingu í dag, eða hefði gert ef það hefði séð mig. Erfðaprinsinn átti tíma í klippingu í Mozart og ég plataði hann til að leyfa mér að fara í staðinn. Gat ekki beðið í viku í viðbót en þá á ég tíma.
Mér fannst mjög grunsamlegt að lenda fyrst í stól við hliðina á Heiðrúnu sem var í mínum bekk í barnaskóla og síðan við hlið Hlínar. Það var reyndar einstaklega gaman að hitta þær ... en þetta var samt spúkí. Svo töluðum við aðeins um Madonnu og Michael Jackson sem eru jafngömul okkur ... og ég held að hinir á stofunni hafi trúað því að þau hafi verið í okkar bekk. Það lá við árekstrum á Skagabrautinni þegar ég gekk út. Gljáinn í hárinu blindaði ökumennina að vísu eitthvað. Liturinn á skolinu sem Anna setti í mig heitir Coffee eitthvað og er rosaflottur.

Fyrri ummæli:
Gurrí, þú ert svo mýstísk ekkað (mýstikismi lalala), aldrei sýnt alveg allt. Veistu að það vantar munn og höku? Djók. Þú ert samt mjög, mjög sæt á myndinni og það er dagsatt. Hárið gljáir fallega.

Kjöt á teini, bölvaðir ekkisens karlremuismarnir, gat nú verið að það væri endanlega búið að þræða okkur á tein. Þetta er femýnysztabeljuismi í boði hússins.

Smjúts og ekki borðar prinsinn slátur og slíkan óþverra?

og ég held að hinir á stofunni hafi trúað því að þau hafi verið í okkar bekk...

||

OJ borðar hann virkilega Grásleppu og Rauðmaga ? ég fékk klígju við að skrifa þessi nöfn en mér líst vel á veitingarnar sem þú hefur talað um í Skrúðgarðinum jammi jamm Flott hárið eftir snyrtinguna

||

Knús til þín.

||

"....Damme um árið. Jamm"

Þó að Íslendingar og enskumælandi þjóðir sjái þessi orð á prenti þá dugar það varla til. Eða bera þeir ekki fyrsta og síðasta orðið eins fram? Djísús.

||

Sá þessar glæringar á Skagabrautinni. Datt reyndar í hug á því augnabliki að þetta hafi verið útfjólublá geislun frá Sementsverksmiðjunni, eða speglun úr augum yndislegrar yngismeyjar sem hefði kíkt á gluggann hjá mér, en allt hefur sínar náttúrulegu skýringar víst.

||

Nejjjjjjjjj Gurrý mín. Nafnli alheimsins hefur í margra áratíð verið Hvammstangi Ekki Akranes ....................

||

innlitskvitt Flottur litur á hári!!

||

Kúl litur og tunglskinið speglast bara í gljáanum.... Þú ert sannarlega samkvæm sjálfri þér, coffee-aðdáandi # 1 sem borðar coffee-súkkulaði og litar á sér hárið með coffee-lit. Svona eiga bændur að búa.

||

flott ertu kona

Ummæli:
Mikið assskoti ertu fín, eins gott að þú farir EKKI með strætó í fyrramálið, bílstjórinn mun áreiðanlega horfa meira á þig en veginn hehehehe.

Erna mín, þar sem við Gurrí erum báðar hér á Akranesi þá er nafli alheimsins pottþétt hér !

Verkefni: Hatursorðræða eða ekki
Merking: Ekki hatursorðræða